CELEX: 32008R0393
Language: bg
Date: 2008-04-30 00:00:00
Title: Регламент (ЕО) № 393/2008 на Комисията от 30 април 2008 година за разрешаване използването на астаксантин диметилдисукцинат като фуражна добавка (Текст от значение за ЕИП)

1.5.2008   
            
            
               BG
            
            
               Официален вестник на Европейския съюз
            
            
               L 117/20
            
         
      РЕГЛАМЕНТ (ЕО) № 393/2008 НА КОМИСИЯТА
   
   от 30 април 2008 година
   за разрешаване използването на астаксантин диметилдисукцинат като фуражна добавка
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда разрешаване използването на добавки при храненето на животните, както и основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаване използването на препарата астаксантин диметилдисукцинат като фуражна добавка за сьомга и пъстърва; той трябва да се причисли към категорията „сензорни добавки“.
            
         
               (4)
            
            
               Европейският орган за безопасност на храните („Органът“) заключи в становището си от 17 октомври 2007 г., че астаксантин диметилдисукцинат не оказва неблагоприятно въздействие върху човешкото здраве, здравето на животните или околната среда (2). Органът заключи също така, че астаксантин диметилдисукцинат не поражда какъвто и да било друг риск, който би могъл да изключи издаването на разрешително в съответствие с член 5, параграф 2 от Регламент (ЕО) № 1831/2003. Органът не счита за необходимо да налага специфични изисквания по отношение на мониторинга след пускането на пазара. В становището е отразена също така и проверката на доклада относно метода за анализ на фуражната добавка, предоставен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на препарата показва, че условията за разрешаване, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена, както е предвидено в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, принадлежащ към категорията „сензорни добавки“ и към функционална група „а) ii) Оцветители; вещества, които, когато са използвани за хранене на животните, добавят цветове към храните от животински произход“, е разрешен за използване като добавка при храненето на животните, при условията, постановени в посоченото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 април 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  Становище на Научната група по добавките и продуктите или веществата, използвани в храните за животни, озаглавено „относно безопасността и ефикасността на Carophyll® Stay-Pink (астаксантин диметилдисукцинат) като фуражна добавка за сьомга и пъстърва“. Прието на 17 октомври 2007 г.The EFSA Journal (2007) 574, стр. 1—25.
   
      ПРИЛОЖЕНИЕ
      
                  Идентификационен номер на добавката
               
               
                  Име на титуляря на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория на животното
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Край на срока на разрешението
               
            
                  mg/kg готова храна за животни, с влагосъдържание 12 %
               
            
                  Категория: сензорни добавки. Функционална група: а) ii) оцветители: вещества, които, когато са използвани за хранене на животните, добавят цветове към храните от животински произход
               
            
                  2a) ii) 165
               
               
                  —
               
               
                  Астаксантин диметилдисукцинат
               
               
                  
                               
                           
                           
                              Активно вещество:
                              
                                           
                                       
                                       
                                          астаксантин диметилдисукцинат
                                          (C50H64O10, CAS № 578006-46-9)
                                       
                                    
                                           
                                       
                                       
                                          астаксантин диметилдисукцинат > 96 %
                                       
                                    
                                           
                                       
                                       
                                          Други каротеноиди < 4 %
                                       
                                    
                        
                               
                           
                           
                              Състав на добавката:
                              Формулиран в органична матрица
                           
                        
                               
                           
                           
                              Критерий за чистота:
                              
                                           
                                       
                                       
                                          Трифенилфосфин оксид ≤ 100 mg/kg добавка
                                       
                                    
                                           
                                       
                                       
                                          Дихлорметан: ≤ 600 mg/kg добавка
                                       
                                    
                        
                               
                           
                           
                              Методи за анализ
                              високоефективна течна хроматография (HPLC), съчетана с ултравиолетова детекция (UV) (1)
                              
                           
                        
               
                  Сьомга и пъстърва
               
               
                  —
               
               
                  —
               
               
                  138
               
               
                  
                              1.
                           
                           
                              Препаратът може да се използва на възраст над 6 месеца или тегло над 50 g.
                           
                        
                              2.
                           
                           
                              С оглед използването ѝ в храна за риби, добавката е съответно формулирана и надлежно стабилизирана с разрешени антиоксиданти. В случай на използване на етоксиквин във формулата, той се отбелязва на етикета.
                           
                        
                              3.
                           
                           
                              Ако астаксантин диметилдисукцинат е смесен с кантаксантин и с други източници на астаксантин, общата концентрация на сместа не надвишава 100 mg еквивалентно съдържание на астаксантин (2) / kg в готовата храна за риби.
                           
                        
               
                  21 май 2018 г.
               
            
         (1)  Повече информация за методите за анализ се намира на уебсайта на референтната лаборатория на Общността: www.irmm.jrc.be/crl-feed-additives
      
         (2)  1,38 mg астаксантин диметилдисукцинат се равнява на 1 mg астаксантин.